**RESYME` OG SPØRSMÅL FRA DAGENS TALE, DATERT 12.05.2019, VED PASTOR GJERMUND IGLAND**

**TEMA:** **Et liv til glede for GUD**

Tekstene er hentet fra: Filip. 4.4; Efes.5.10; 2.Kor.5.9; 1.Joh.4.15-16; Hebr.11.6

**Vi gleder GUD når vi tror på Ham**.

Uten tro kan vi ikke glede Gud. Å ikke bli trodd eller tatt på alvor, kan være sårende for oss mennesker. Guds hjerte blir også såret når vi ikke har tillit til Ham. Derfor vil vår tro glede Guds hjerte

Tekstene er hentet fra: 2.Tim 3.16; Hebr. 10.9; Hebr. 5.8;

**Vi gleder Gud når vi lyder Ham.**

Å være lydig og tro mot Guds ord, det er til glede for GUD. Et av de første spørsmålene som dukker opp i Bibelen er; «har Gud virkelig sagt?» For å finne svar, så er det viktig å kjenne ordet og det han har sagt.

Tekstene er hentet fra: Ef. 2.8; Ef. 4.11;

**Vi gleder Gud når vi tar imot hans gaver**

Vi trenger å holde fast ved ORDET for Gud taler til oss gjennom det og gir oss sine gaver.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.